પવન પણ કોટાના એક નામી કોચિંગ સંસ્થામાં આઈઆઈટીની તૈયારી કરી રહ્યો છે. અમારી વાતચીત દરમિયાન અનેકવાર તેનો ફોન વાગતો હતો પરંતુ તે ઉઠાવતો ન હતો. આ દરમિયાન તેના ચહેરા પર તણાવ દેખાતો હતો. મેં તેને કહ્યું કે ફોન પર વાત કરી લે તો એને કહ્યું આજે હું કોચિંગ ન હતો ગયો એટલે ઘરે ફોન ગયો હશે અને ઘરના મને ફોન કરતા હશે. મેં જ્યારે તેને પુછ્યું કે કેમ નથી ગયો? તો તેણે કહ્યું કે રાતે થોડો તાવ જેવું હતું એટલે મન ન હતું. થોડુ હસતા તે બોલ્યો કે જો કે કોને ફરક પડે છે કે મારૂ મન હતું કે નહીં.